கேள்வி: பொலம்பூண் பற்றி நீங்கள் என்ன அறிந்துள்ளீர்கள்?
பதில்: பொலம்பூண் என்பது பொன்னால் செய்யப்பட்ட பூண் கவச அணி, இந்த அணிகலனை அணிந்திருந்தவர் என்று சங்கநூல்களில் குறிப்பிடப்படுவோர் பின்வருமாறு. * திருமால் மின்னல் ஒளி போல் பொலம்பூண் அணிந்திருந்தான்.பரிபாடல் 13-10 * பொலம்பூண் ஐவரும் மற்றும் பல குறுநில மன்னர்களும் கூடியிருந்து தலையாலங்கானத்துச் செருவென்ற நெடுச்செழியனை வாழ்த்தினர். மதுரைக்காஞ்சி 775 * பொலம்பூண் எவ்வி - நீழல் என்னும் ஊரில் இருந்துகொண்டு ஆண்ட கொடையாளி அரசன் அகநானூறு 366-12 * பொலம்பூண் எழினி ஆலங்கானப் போரில் நெடுஞ்செழியனைத் தாக்கிய எழுவர் கூட்டணியில் ஒருவன் அகநானூறு 36-16 * பொலம்பூண் கிள்ளி - காவிரிப்பூம்பட்டினத்து அரசன் கோசர் படையைத் துகளாக்கியவன். அகநானூறு 205-10 * பொலம்பூண் திரையன்.- பவத்திரி என்னும் ஊரில் இருந்துகொண்டு ஆண்ட அரசன் அகநானூறு 340-6 * பொலம்பூண் நன்னன் புன்னாட்டைக் கவர்ந்துகொண்டதால் அதனை ஆண்ட அரசன் ஆண்ட அரசன் ஆஅய்-எயினன் நன்னின் படைத்தலைவனான மிஞிலியொடு பொருது மாண்டான் அகநானூறு 396-2 * பொலம்பூண் நன்னன், களங்காய்க்கண்ணி நார்முடிச் சேரலொடு பொருது தன் நாட்டை இழந்தான் அகநானூறு 199-20 * பொலம்பூண் வளவன் - சோழன் குளமுற்றத்துத் துஞ்சிய கிள்ளிவளவன் வாய்வாள் வலம்படு தீவின் பொலம்பூண் வளவன் - புறம் 397-22 * பொலம்பூண் வேந்தர் பதிற்றுப்பத்து 64-2